**Mór Városi Önkormányzat Képviselő-testületének**

**279/2024. (IX.25.) határozata**

**Mór város településterv 5. számú módosítására vonatkozó eljárás megindítása tárgyában**

Mór Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában biztosított feladatkörében eljárva, valamint a *településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendeletben (a továbbiakban: Korm. rendelet) foglaltak alapján az alábbi döntést hozza:

1. Mór Városi Önkormányzat Képviselő-testülete hozzájárul az M200 autóút I. szakasz tervezési ütemén belül Mór város közigazgatási területét érintő nyomvonal biztosítása érdekében a településszerkezeti terv és a helyi építési szabályzat módosításának megindításához.
2. Beépítésre nem szánt terület beépítésre szánt területté történő változtatása nem történik.
3. A Korm. rendelet 7. § (8) bekezdése alapján a megbízott önkormányzati főépítész által előkészített 1. mellékletben foglalt feljegyzést elfogadja.
4. A Képviselő-testület továbbá felhatalmazza a Polgármestert a határozat 2. mellékletét képező településrendezési szerződés aláírására.

Határidő: értelem szerint

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző